**Óravázlat - ajánlások**

**Az óra témája*: Légvár- építés***

**Felhasznált irodalom:** Jámborné Balogh Tünde: Légvárépítők

**A felhasznált irodalom forrása**: Szitakötő 2017/2.szám 6-7.oldal

**A téma feldolgozását ajánlom:**

Felső tagozatos osztályok számára, a cél-és feladatrendszer függvényében:

* osztályfőnöki órákra: vágyaink, terveink a jövőre nézve (az álmok és a realitások összevetése)
* erkölcstan órákon: az álmok beteljesüléséhez vezető út nehézségei az ember életében
* történelem órákon: összefoglaló órákon, vagy szakköri foglalkozásokon – elődeink „légvárai” – ötletek gyűjtése

1. **Motiváció:** Homokvár,légvár,kártyavár című dala – Melyik életkorban milyen várat építünk?
2. **A légvár fogalom értelmezése:** csoportmunkában
   * a, légvár értelmezése meglévő ismeretek alapján(sokan a légvárakat az ugráló várakkal azonosítják)
   * b, a légvár értelmezése kéziszótár segítségével
   * c, a légvár értelmezése az olvasott szöveg alapján (6.oldal)
3. **A szöveg elolvasása:** az ismert légvár-építők kigyűjtése, ismeretek felidézése
4. **Saját légváraink:**

Beszélgetés a tanulókkal arról, hogy vannak-e „légváraik”? Miért érzik a vágyaikat légváraknak? Szerintük van - e esélyük arra, hogy a légvárakból valóság épüljön fel?

Mit kell ahhoz személyesen tenni, milyen tulajdonságokra van szükségünk ahhoz, hogy vágyaink teljesüljenek?

1. **Elődeink légvárai:**

Minden kornak voltak légvárépítői!

Pld: Milyen lehetett a légvára Sámuelnek Vértesszőlősön? Tutanhamon fáraónak Egyiptomban? Napoleonnak? stb.(osztályonként rengeteg lehetőség van)

Mi valósult meg a vágyakból?

Kik voltak azok a légvárépítők, akik előrébb vitték a világ sorsát? (pld: földrajzi felfedezők, ipari forradalom feltalálói)

Voltak-e olyan légvárépítők, akik akár veszélybe is sodorhatták volna a világot? (pld: a diktátorok, a hidegháború politikusai)

1. **Híres légvárépítők gondolatainak gyűjtése –értelmezése**

**pld:**

*Aki jó cselekedetekre szánja el magát, nem számíthat arra, hogy az emberek eltakarítják az útjából az akadályokat. Sőt el kell viselnie, hogy újabbakat gördítenek elébe.(Albert Scweitzer)*

*Eredetileg valóban úgy volt, hogy mérnök leszek, de az a gondolat, hogy a kreativitásomat olyan dolgokra használjam, amelyek a hétköznapi élet praktikus oldalát szolgálják, s mindezt puszta nyereségvágyból tegyem, egyszerűen elviselhetetlen volt számomra. Szerintem a gondolkodást önmagáért kell művelni, akárcsak a zenét! (Einstein)*

*Amikor a fiatalok azzal fordulnak hozzám, hogy kutatók akarnak lenni, mert szeretnének hozzájárulni az emberi szenvedés enyhítéséhez, én inkább jótékonysági intézményekhez küldöm őket. A kutatás önző embereket kíván, akiket szenvedélyesen érdekelnek a "haszontalan" kérdések, és megoldásukért hajlandók mindent feláldozni, még a saját életüket is. (Szent-Györgyi Albert)*